1448. aastal kuulutati Riia peapiiskopkond jällegi vakantseks. Ordu asus nüüd uuele massiivsele pealetungile. Seekord saavutas peaprokuraator Riia toomkapiitli postulandi, Lüübeki piiskopi Nikolaus Sachow asemel korgmeistri kantsleri, ordupreester Silvester Stodewescher'i provisiooni. Kogu ettevotmine läks ordule maksma 6240 fl, mis pidi tasutama Riia kirikust saadavatest sissetulekutest. Uus peapiiskop (1449-1479) ei täitnud siiski talle pandud lootusi. Ta viis küll Riia toomkapiitli formaalselt jälle ordu koosseisu, ent muutus ise koos oma toomhärradega ajapikku üheks ordu vihasemaks vaenlaseks.